Ludvig Daae (1723–1786)

Ludvig Daae (født 9. mai 1723 i Vik i Sogn, død 18. februar 1786 i Lygra sogn) var en norsk prest og godseier.
Liv og virke
Foreldrene var Anders Daae (1680–1763) og Birgitte Munthe. En rekke av hans egne barn og barnebarn ble prester og offiserer på Vestlandet.

Han tok den filosofiske magistergrad i 1746 og omtalt som «Mag.» eller «Magisteren».Daae, Aagaat (1917): Magister Ludvig Daae sogneprest til Lindaas og hustru Drude Cahtrine Haar. Utgitt i Trondhjem.

Daae var sogneprest i Lindås fra 1759.  

Han var selv gift med Drude Cathrine Haar (f. 1739), de to fikk tilsammen 15 barn. Daae var bestefar til historiker Ludvig Kristensen Daa og presten Claus Daae, dessuten oldefar til politikeren Ludvig Daae (1829–1893), historikeren Ludvig Daae og Suzannah Ibsen. 

Boet etter Daae omfattet 23 gårder i Sogn og 31 gårdparter i Lindås. Han eide også flere kirker med tiende: kirkene i Lindås prestegjeld (Lindås, Myking, Sandnes og Lygra kirker), Arnefjord og Hove kirker i Vik prestegjeld, og Hamre kirke på Osterøy. Kirker og jordegods i boet utgjorde en salgsverdi på over 12 000 riksdaler.Lampe, J.F. (1895): Bergens Stifts Biskoper og Præster efter Reformationen. Redigert av D. Thrap. Kristiania: Cammermeyer s.369.

 Etterkommere 

 Ludvig Daae (1723-1786)
 Anders Daae (1758-1816), prest
 Hans Daae (1808-1865), prest
 Anders Daae (1838–1910), lege, fengselsdirektør
 Iver Munthe Daae, tolldirektør i Kina, kunstsamler
 Johan Christopher Haar Daae, prest
 Sara Margrethe Daae gift med presten Hans Conrad Thoresen
 Iver Munthe Daae, prest
 Claus Daae prest, politiker
 Jens Kobro Daae, prest
 Christen Daae, prest
 Ludvig Kristensen Daa, professor i historie
 Nicoline Friis Daae (f. 1820), gift med Jens Kobro Daae

 Referanser 

Kategori:Norske godseiere
Kategori:Norske lutherske prester
Kategori:Personer fra Vik kommune
Kategori:Fødsler i 1723
Kategori:Dødsfall i 1786